钦定古今图书集成/理学汇编/学行典/第187卷 > 郭义
## 钦定古今图书集成/理学汇编/学行典/第187卷 > 郭义

按《宋史孝义传》：“郭义，兴化军人。早游太学，以操尚称。
年四十馀，客钱塘，闻母丧，徒跣奔丧，每一恸辄呕血。
家贫甚，故人有所馈，不受。聚土为坟，手莳松竹，而庐
于其旁。甘露降于墓上，乌鹊驯集。郡上其事，诏旌表
其闾，于所居前安绰楔，左右建土台，高一丈二尺，方
正，下广上狭，饰白闲以赤，仍植所宜木。”